wickkiey/tamil-wikipedia-chunked huggingface dataset:
# கிம்மாஸ்

**கிம்மாஸ்** (ஆங்கிலம்: *Gemas*; மலாய்: *Gemas*; சீனம்: 金馬士; ஜாவி: ڬيمس) என்பது மலேசியா, நெகிரி செம்பிலான் மாநிலத்தில், தம்பின் மாவட்டத்தில் அமைந்து உள்ள ஒரு நகரம்.  
மலேசியத் தலைநகர் கோலாலம்பூரில் இருந்து 165 கி.மீ. தொலைவில் தெற்கே உள்ளது. ஜொகூர் மாநிலத் தலைநகர் ஜொகூர் பாருவில் இருந்து 207 கி.மீ. தொலைவில் வடக்கே உள்ளது. இங்குதான் மலேசியாவில் மிகவும் பிரசித்தி பெற்ற கிம்மாஸ் தொடருந்து நிலையம் உள்ளது. இந்த நிலையம் கிம்மாஸ் நகரத்திற்கும், மற்றும் அதன் சுற்றுப்புறங்களுக்குச் சேவை செய்கிறது.  
இந்த நகரம் நெகிரி செம்பிலான் மாநிலத்தில் அமைந்து இருந்தாலும், ஜொகூர் மாநிலத்திற்கு மிக மிக அருகாமையில் உள்ளது. அத்துடன் நெகிரி செம்பிலான்; ஜொகூர் மாநிலங்களின் எல்லையில் அமைந்து உள்ளது.
# கிம்மாஸ்

## பொது

பாலம். இரண்டாம் உலகப் போரில் ஜப்பானியர் படையெடுப்பின் போது ஆஸ்திரேலிய ஜப்பானிய போர் வீரர்கள் பலர் இங்கு பலியானார்கள்.]]  
அண்மைய காலத்தில் இந்த நகரத்தின் தென் பகுதியில், ஜொகூர் மாநில எல்லைப் பகுதியில் ஒரு புதிய நகரத்தை உருவாக்கி இருக்கிறார்கள். அதற்கு கிம்மாஸ் பாரு (Gemas Baharu) என்று பெயர். இருப்பினும் கிம்மாஸ் நகரத்தின் மையப் பகுதி இன்றும் நெகிரி செம்பிலான் பகுதியில் தான் உள்ளது.
# கிம்மாஸ்

## பொது

### கிம்மாஸ் தொடருந்து நிலையம்

மலேசியக் கிழக்கு கடற்கரை தொடருந்து சேவையின் தீபகற்ப மலேசிய கிழக்கு கரை வழித்தடமும் (*KTM East Coast Railway Line*) மலேசியக் மேற்கு கடற்கரை தொடருந்து சேவையின் தீபகற்ப மலேசிய மேற்கு கரை வழித்தடமும் (*KTM East Coast Railway Line*) சந்திக்கும் நிலையமாக இந்த நிலையம் அமைகிறது. அதாவது கிம்மாஸ் நகரம் தீபகற்ப மலேசியாவின் மேற்கு இரயில் பாதையையும்; கிழக்குக்கரை இரயில் பாதையையும் இணைக்கும் ஒரு சந்திப்பு முனையாக அமைந்து உள்ளது.  
இந்தக் காரணத்தினால் இந்த நகரத்தில் எப்போதுமே மக்கள் நடமாட்டம் இருந்து கொண்டே இருக்கும். இந்த நகரம் ஒரு சிறிய நகரமாக இருந்தாலும் ஒரு சுறுசுறுப்பான வாழ்க்கை முறையை இங்கு காண முடிகின்றது.
# கிம்மாஸ்

## பொது

### கேடிஎம் இண்டர்சிட்டி

இந்த நிலையம் கேடிஎம் இண்டர்சிட்டி (**KTM Intercity**) தொடருந்து சேவை; கேடிஎம் இடிஎஸ் (**KTM ETS**) தொடருந்து சேவை; ஆகிய இரண்டு சேவைகளையும் வழங்குகிறது. தீபகற்ப மலேசியாவின் மேற்கு கரை பகுதியில் பெர்லிஸ் மாநிலத்தின் பாடாங் பெசார் தொடருந்து நிலையம் தொடங்கி சிங்கப்பூர், உட்லண்ட்ஸ் ரயில் நிலையம் (Padang Besar–Singapore); தீபகற்ப மலேசியாவின் கிழக்கு கரை பகுதியில் கிளாந்தான் மாநிலத்தின் தும்பாட் தொடருந்து நிலையம் தொடங்கி நெகிரி செம்பிலான் கிம்மாஸ் தொடருந்து நிலையம் (Tumpat–Gemas) வரையிலான நிலையங்களில் இருந்து வரும் தொடருந்துகளுக்கு தலையாய சந்திப்பு முனையாக இந்த கிம்மாஸ் தொடருந்து நிலையம் அமைகிறது.  
மலேசியாவில் வேறு எங்கும் இப்படி ஒரு தொடருந்து நிலையம் அமைக்கப்படவில்லை. தீபகற்ப மலேசியாவில் வாழும் மக்கள் மேற்கு கரையில் இருந்து கிழக்கு கரைக்கு தொடருந்து மூலமாகச் செல்ல வேண்டும் என்றால் கிம்மாஸ் தொடருந்து நிலையத்திற்கு வந்தாக வேண்டும். முன்பு காலத்தில் சாலைப் போக்குவரத்துகள் குறைவாக இருந்ததால் மக்கள் கிமாஸ் தொடருந்து நிலையத்தின் சேவையைப் பயன்படுத்த வேண்டிய கட்டாய நிலை இருந்தது.
# கிம்மாஸ்

## பொது

### லேடாங் மலை

கிம்மாஸ் நகரத்திற்கு தென் மேற்கில், மலேசியாவில் மிகவும் புகழ்பெற்ற லேடாங் மலை கம்பீரமாகக் காட்சி அளிக்கின்றது. இந்த மலை 1276 மீட்டர் உயரம் கொண்டது.  
கிமாஸ் வாழ் மக்களுக்கு வாழ்வதாரமாக கிம்மாஸ் ஆறு; மூவார் ஆறு; கெமிஞ்சே ஆறுகள் அமைகின்றன. ரப்பர், செம்பனை, விவசாயத் தொழில்களுக்கு இந்த ஆறுகள் பெரும் பங்காற்றி வருகின்றன. புக்கிட் பெரோட் என்பது கிமாஸ் பகுதியில் உள்ள உயர்ந்த குன்றாகும்.
# கிம்மாஸ்

## பெயர் வரலாறு

கிம்மாஸ் நகரின் பழைய பெயர் ஆயர் தெராப் (Ayer Terap). கிம்மாஸிற்கு அருகில் ஓர் ஆறு ஓடுகிறது. அதன் பெயர் ஆயர் தெராப். அந்தப் பெயரே இந்த நகரத்திற்கும் வைக்கப்பட்டு உள்ளது. பிரித்தானியர்கள் ஆட்சி செய்த போது தங்கம், செம்பு போன்ற உலோகங்கள் தோண்டி எடுக்கப் பட்டன.  
அதனால், அந்த நகரை ’கோமே’ என்று அழைத்தனர். அதுவே காலப் போக்கில் கிம்மாஸ் (Gemas) என்று மாற்றம் கண்டு இருக்கலாம் என்றும் சொல்லப் படுகிறது.
# கிம்மாஸ்

## கிம்மாஸ் போர்

இரண்டாவது உலகப் போரின் போது இந்த இடத்தில் ஒரு கடுமையான சண்டை நடந்துள்ளது. ஜப்பானியப் போர் வீரர்களுக்கும், ஆஸ்திரேலியப் போர்ப் படையினருக்கும் இடையே நடைபெற்ற அந்தக் கடுமையான மோதலில் பல உயிர்ச் சேதங்கள் நிகழ்ந்துள்ளன.  
இரண்டாம் உலகப் போரில் பசிபிக் வளாகத்தில் மலாயா மீதான ஜப்பானிய படையெடுப்பின் போது நடந்த போர். இதற்கு கிம்மாஸ் போர் என்று பெயர். மூவார் போரின் ஒரு பகுதியாக கிம்மாஸ் போர் அமைந்தது.  
இந்தப் போர் 1942 ஜனவரி 14-ஆம் தேதி கிம்மாஸ் நகருக்கு அருகிலுள்ள கெமிஞ்சே பாலத்தில் நடந்தது. ஏறக்குரைய 1,000 போர் வீரரகள் கொல்லப் பட்டனர் அல்லது காயம் அடைந்தனர்.
# கிம்மாஸ்

## மக்கள் தொகையியல்

இந்த நகரம் மலாய்க்காரர்களைப் பெரும்பான்மையாகக் கொண்டது. 83 விழுக்காடினர். சீனர்கள் 8%. இந்தியர்கள் 5%. மற்ற இனத்தவர்கள் 4%.
# சங்ககால மலர்கள்

சங்க நூல்களில் காணப்படும் மலர்களைச் **சங்ககால மலர்கள்** என இங்குக் குறிப்பிடப்படுகிறது. குறிஞ்சிப்பாட்டு என்னும் நூலில் மகளிர் தொகுத்து விளையாடியதாக 99 மலர்களின் பெயர்கள் தொகுத்துக் கூறப்பட்டுள்ளன. இந்த எண்ணிக்கை அறிஞர்களின் பார்வையில் 103 வரை நீள்கிறது. சில மலர்களின் பெயர்கள் அம்மலர்களைப் பற்றிய விளக்கங்களுடன் அமைந்துள்ளன. இந்தக் கட்டுரையில் அவை 99 என்னும் பார்வையில் தொகுத்து அகரவரிசையில் அடுக்கப்பட்டுள்ளன.  
இவற்றைத் தவிர வேறு இலக்கியங்களில் வரும் மலர்கள் தனித்து அகரவரிசை அடுக்கினைப் பெறுகின்றன.
# சங்ககால மலர்கள்

## மலர்களின் பருவநிலைத் தமிழ்ப்பெயர்கள்

1. **அரும்பு** - அரும்பும் (தோன்றும்) நிலை
1. **நனை** - அரும்பு வெளியில் நனையும் நிலை
1. **முகை** - நனை முத்தாகும் நிலை
1. **மொக்குள்** - "முகை மொக்குள் உள்ளது நாற்றம்" - திருக்குறள் 1274 (நாற்றத்தின் உள்ளடக்க நிலை)
1. **முகிழ்** - மணத்துடன் முகிழ்த்தல்
1. **போது** - மொட்டு மலரும்பொழுது காணப்படும் புடைநிலை
1. **மலர்** - மலரும் பூ
1. **பூ** - பூத்த மலர்
1. **வீ** - உதிரும் பூ
1. **பொதும்பர்** - பூக்கள் பலவாகக் குலுங்கும் நிலை
1. **பொம்மல்** - உதிர்ந்து கிடக்கும் புதுப்பூக்கள்
1. **செம்மல்** - உதிர்ந்த பூ பழம்பூவாய்ச் செந்நிறம் பெற்று அழுகும் நிலை
# சங்ககால மலர்கள்

## குறிஞ்சிப்பாட்டு குறிப்பிடும் மலர்கள்

குறிஞ்சிப்பாட்டில் கூறப்பட்டுள்ள மலர்கள் (எதிரில் உள்ள எண் அம்மலர் பாடலில் பயின்றுவந்துள்ள அடியைக் குறிக்கும்)
# சங்ககால மலர்கள்

## குறிஞ்சிப்பாட்டு குறிப்பிடும் மலர்கள்

### அ வரிசை

:1. அடும்பு 73
:2. அதிரல் 39
:3. அவரை - நெடுங்கொடி அவரை 75
:4. அனிச்சம் 3
:5. ஆத்தி - அமர் ஆத்தி 74
:6. ஆம்பல் 2
:7. ஆரம் 91
:8. ஆவிரை - விரிமலர் ஆவிரை 27
:9. இருள்நாறி - நள்ளிருள் நாறி 96
:10. இலவம் 71
:11. ஈங்கை 70
:12. உந்தூழ் - உரி நாறு அமிழ்து ஒத்து உந்தூழ் 10
:13. எருவை 18
:14. எறுழம் - எரிபுரை எறுழம் 12
# சங்ககால மலர்கள்

## குறிஞ்சிப்பாட்டு குறிப்பிடும் மலர்கள்

### க வரிசை

:15. கண்ணி - குறு நறுங் கண்ணி 31
:16. கரந்தை மலர் 41
:17. கருவிளை - மணிப்பூங் கருவிளை 20
:18. காஞ்சி 65
:19. காந்தள் - ஒண்செங் காந்தள் 1
:20. காயா - பல்லிணர்க் காயா 26
:21. காழ்வை 92
:22. குடசம் - வான் பூங் குடசம் 17
:23. குரலி - சிறு செங்குரலி 61
:24. குரவம் - பல்லிணர்க் குரவம் 23
:25. குருக்கத்தி - பைங் குருக்கத்தி 90
:26. குருகிலை (குருகு இலை) 32
:27. குருந்தம் (மலர்) - மாயிருங் குருந்தம் 97
:28. குவளை (மலர்) - தண்கயக் குவளை 4
:29. குளவி (மலர்) 42
:30. குறிஞ்சி 5
:31. கூவிரம் 14
:32. கூவிளம் 11
:33. கைதை 63
:34. கொகுடி - நறுந்தண் கொகுடி 58
:35. கொன்றை - தூங்கு இணர்க் கொன்றை 72
:36. கோங்கம் - விரிபூங் கோங்கம் 34
:37. கோடல் 62
# சங்ககால மலர்கள்

## குறிஞ்சிப்பாட்டு குறிப்பிடும் மலர்கள்

### ச வரிசை

:38. சண்பகம் - பெருந்தண் சண்பகம் 40
:39. சிந்து (மலர்) (சிந்துவாரம்) 81
:40. சுள்ளி மலர் 13
:41. சூரல் 29
:42. செங்கோடு (மலர்) 7
:43. செம்மல் 60
:44. செருந்தி 38
:45. செருவிளை 19
:46. சேடல் 59
# சங்ககால மலர்கள்

## குறிஞ்சிப்பாட்டு குறிப்பிடும் மலர்கள்

### ஞ வரிசை

:47. ஞாழல் 56
# சங்ககால மலர்கள்

## குறிஞ்சிப்பாட்டு குறிப்பிடும் மலர்கள்

### த வரிசை

:48. தணக்கம் (மரம்) - பல்பூந் தணக்கம் 69
:49. தளவம் 54
:50. தாமரை - முள் தாள் தாமரை 55
:51. தாழை மலர் 53
:52. திலகம் (மலர்) 36
:53. தில்லை (மலர்) - கடி கமழ் கடிமாத் தில்லை 44
:54. தும்பை 82
:55. துழாஅய் 83
:56. தோன்றி (மலர்) - சுடர் பூந் தோன்றி 84
# சங்ககால மலர்கள்

## குறிஞ்சிப்பாட்டு குறிப்பிடும் மலர்கள்

### ந வரிசை

:57. நந்தி (மலர்) 85
:58. நரந்தம் 94
:59. நறவம் 86
:60. நாகம் (புன்னாக மலர்) 87
:61. நாகம் (மலர்) 95
:62. நெய்தல் (நீள் நறு நெய்தல்) 52
:63. நெய்தல் (மணிக்குலைக் கள் கமழ் நெய்தல்) 66
:64 நள்ளிருணாறி 96
# சங்ககால மலர்கள்

## குறிஞ்சிப்பாட்டு குறிப்பிடும் மலர்கள்

### ப வரிசை

:64. பகன்றை 76
:65. பசும்பிடி 24
:66. பயினி 21
:67. பலாசம் 77
:68. பாங்கர் (மலர்) 67
:69. பாதிரி - தேங்கமழ் பாதிரி 37
:70. பாரம் (மலர்) 88
:71. பாலை (மலர்) 45
:72. பிடவம் 48
:73. பிண்டி - பல் பூம் பிண்டி 78
:74. பித்திகம் 80
:75. பீரம் 89
:76. புன்னை - கடியிரும் புன்னை 93
:77. பூளை - குரீஇப் பூளை 30
:78. போங்கம் 35
# சங்ககால மலர்கள்

## குறிஞ்சிப்பாட்டு குறிப்பிடும் மலர்கள்

### ம வரிசை

:79. மணிச்சிகை 9
:80. மராஅம் 68
:81. மருதம் 33
:82. மா - தேமா 8
:83. மாரோடம் - சிறு மாரோடம் 78
:84. முல்லை - கல் இவர் முல்லை 77
:85. முல்லை 46
:86. மௌவல் 57
# சங்ககால மலர்கள்

## குறிஞ்சிப்பாட்டு குறிப்பிடும் மலர்கள்

### வ வரிசை

:87. வகுளம் 25
:88. வஞ்சி 79
:89. வடவனம் 15
:90. வழை மரம் - கொங்கு முதிர் நறுவழை 64
:91. வள்ளி 51
:92. வாகை 16
:93. வாரம் 89
:94. வாழை 50
:95. வானி மலர் 22
:96. வெட்சி 6
:97. வேங்கை 98
:98. வேரல் 28
:99. வேரி மலர் 64
# சங்ககால மலர்கள்

## பிற இலக்கியங்களில் காணப்படும் பிற மலர்கள்

### சிலப்பதிகாரம் தொகுத்துக் குறிப்பிடும் மலர்கள்

வைகை ஆற்று மணலில் பல்வகை மலர்கள் உதிர்ந்து கிடந்தன. இந்தத் தோற்றம் மகளிர் தம் இடையில் ஆடையின் மேல் அணியும் மேகலையில் பதிக்கப்பட்டுள்ள பல்வண்ண மணிகள் போல இருந்தது என்கிறார் இளங்கோவடிகள். இங்கு 23 மலர்கள் தொகுக்கப்பட்டுள்ளன. அவற்றின் அகரவரிசை.  
| புதிய மலர்கள் | குறிஞ்சிப்பாட்டில் கூறப்பட்டுள்ள மலர்கள் |  |
| --- | --- | --- |
| ஓங்கல் மலர், குருகு, கூதாளம், வெண்கூதாளம், பாடலம், மயிலை, மருதம், முசுண்டை, வெதிரம் | (விரிமலர்) அதிரல், குடசம், குரவம், கோங்கம், செண்பகம் = சண்பகம், செருந்தி, சேடல், தளவம், திலகம், நாகம், (கொழுங்கொடிப்) பகன்றை, பிடவம், மரவம், வகுளம், வேங்கை | } |
# சங்ககால மலர்கள்

## பிற இலக்கியங்களில் காணப்படும் பிற மலர்கள்

### மணிமேகலை தொகுத்துக்கூறும் மலர்கள்

மணிமேகலை 3 மலர்வனம் புக்க காதையில் புகார் நகரத்து வளர்ப்புப் பூங்காவில் இருந்த மலர்கள் தொகுத்துக் கூறப்பட்டுள்ளன. மணிமேகலையின் சேவடி நிலத்தில் படாமல் இந்த மலர்கள் தாங்கிக்கொண்டனவாம். அவை இங்கு அகர வரிசையில் தரப்படுகின்றன.
| குறிஞ்சிப்பாட்டில் கூறப்படாத மலர்கள் | குறிஞ்சிப்பாட்டில் கூறப்பட்டுள்ள மலர்கள் |  |
| --- | --- | --- |
| (கொழும்பல்) அசோகம், வெதிரம் | இலவம் - எரிமலர் இலவம், குடசம், குரவம், குருந்து, கொன்றை, சண்பகம் – பெருஞ்சண்பகம், செருந்தி, தளவம், தாழை - முடமுள் தாழை, திலகம், நரந்தம், நாகம், பிடவம், புன்னை - பரந்து அலர் புன்னை, மரவம், வகுளம், வெட்சி - செங்கால் வெட்சி, வேங்கை | } |
# சங்ககால மலர்கள்

## பிற இலக்கியங்களில் காணப்படும் பிற மலர்கள்

### பரிபாடல் 11-ல் சில மலர்களின் தன்மைகள் விளக்கப்பட்டுள்ளன.

:1. கணவிரி
:2. காந்தள்
:3. சண்பகம் (வண்டு அறைஇய சண்பகம்)
:4. சுரபுன்னை (கரையன சுரபுன்னை)
:5. தோன்றி (காந்தள் தாய தோன்றி தீயென மலரும்)
:6. நீலம் மலர் (ஊதை அவிழ்ந்த உடையிதழ் ஒண்ணீலம்)
:7. புன்னாகம் (வரையன புன்னாகம்)
:8. மாமரம் (தண்பத மனைமாமரம்)
:9. வாள்வீரம்
:10. வேங்கை (சினைவளர் வேங்கை)
# சங்ககால மலர்கள்

## பிற இலக்கியங்களில் காணப்படும் பிற மலர்கள்

### பரிபாடல் 12 தொகுத்துக் கூறும் மலர்கள்

பரிபாடல் எண் 12-ல் வையையாற்றுக் கரையில் மணக்கும் மலர்கள் சில தொகுத்துக் கூறப்பட்டுள்ளன. அவை.
;இவற்றில் குறிஞ்சிப்பாட்டில் கூறப்படாத மலர்கள்
:அரவிந்தம், அல்லி, கழுநீர், குல்லை, சுரபுன்னை, மல்லிகை
;குறிஞ்சிப்பாட்டில் கூறப்பட்ட மலர்கள்
:ஆம்பல், குருக்கத்தி, சண்பகம் - மணங்கமழ் சண்பகம், நறவம், நாகம்- நல்லிணர் நாகம், பாதிரி, மௌவல், வகுளம்,
# சங்ககால மலர்கள்

## மலர்கள் பற்றிய பன்னோக்குக் குறிப்புகள்

இளவேனிலில் மலரும் பூக்கள் என்று ஐங்குறுநூறு என்னும் நூலில் சில பூக்கள் தொகுத்துக் காட்டப்பட்டுள்ளன. – பாடல் எண் 341-357  
:அதிரல் – ஐங்குறுநூறு 345
:எரிக்கொடி – ஐங்குறுநூறு 353
:காயா, ஐங்குறுநூறு 412
:குரவம் - ஐங்குறுநூறு 357
:கொன்றை, ஐங்குறுநூறு 412
:கோங்கம் – ஐங்குறுநூறு 343
:தளவம் ஐங்குறுநூறு 412
:நுணவம் – ஐங்குறுநூறு 342
:நெய்தல், ஐங்குறுநூறு 412
:பலா – ஐங்குறுநூறு 351
:பாதிரி – ஐங்குறுநூறு 346
:பிடவு ஐங்குறுநூறு 412
:புன்கு – ஐங்குறுநூறு 347
:மரவம் - ஐங்குறுநூறு 357
:மராஅம் – ஐங்குறுநூறு 348
:மா – ஐங்குறுநூறு 349
:முல்லை ஐங்குறுநூறு 412
:வேம்பு - ஐங்குறுநூறு 350
# சங்ககால மலர்கள்

## மலர்கள் பற்றிய பன்னோக்குக் குறிப்புகள்

### பிறர்

- கணவீரம்
- பிற்கால ஔவையார் கொட்டி, அம்பல் நெய்தல் ஆகிய பூக்கள் வெவ்வேறு என்கிறார்.
- நாலடியார் நூல் தரும் செய்தி
:நீரில் மிதக்கும் பூக்களில் குவளை மக்களுக்கு உதவும் நீர்மை(நல்லொழுக்கம்) கொண்ட மேன்மக்கள் போன்ற பூ என்றும், ஆம்பல் மக்களுக்கு உதவாத நீர்மை இல்லாதவர் போன்ற பூ என்றும் நாலடியார் பாடல் ஒன்று குறிப்பிடுகிறது.
- நெய்தல், கொட்டி ஆகிய மலர்களை மகளிர் சூடிக்கொள்வர் என்கிறது ஒரு பாடல்.
# சங்ககால மலர்கள்

## இவற்றையும் காண்க

- மல்லிகை இனங்களின் பட்டியல்
- கற்கநிற்க
# விக்கிப்பீடியா:உள்ளடக்க பொறுப்புத் துறப்புகள்

<div>விக்கிப்பீடியா ஆட்சேபிக்கத்தக்க பொருந்தாத உள்ளடக்கத்தை கொண்டிருக்கலாம்</div>  
தன்னுடைய கலைக்களஞ்சியம் செயல்பாட்டில், விக்கிபீடியா பல மில்லியன் கணக்கிலான கட்டுரைகளை பரந்துபட்ட தலைப்புகளில் கொண்டிருக்கிறது. இந்த தலைப்புகளில் ஒரு சிறிய பகுதி கல்வி, அரசாங்கம், பெருநிறுவனம், பெற்றோர், மற்றும் பிற வடிகட்டி திட்டங்கள் போன்றவை தணிக்கை செய்கின்றன.  
- சில விக்கிப்பீடியா கட்டுரைகள் விவரிக்கும் சொற்கள் அல்லது அதன் சொல்நடை வரம்பு மீறியாக அல்லது இழிவு படுத்துவதாக சில வாசகர்களால் கருதப்படலாம். மேலும் தகவலுக்கு விக்கிப்பீடியா: அவதூறான பொருள் காணவும்.  
- விக்கிப்பீடியா கட்டுரைகளில் இடம்பெற்றிருக்கும் ஒலி மற்றும் ஒளிக்கோப்புகள் சில பண்பாடுகளால் காட்சிப்படுத்தக்கூடாது என தடைசெய்யப்பட்ட நபரையோ நிகழ்வையோ சித்தரிக்கக் கூடும்.  
- விக்கிப்பீடியால் பல வேறுபட்ட படிமங்கள் உள்ளன. இவற்றுள் ஏதாவது, சில வாசகர்களால் ஏற்கமுடியாத அல்லது ஆட்சேபத்திற்குரியதாக கருதப்படலாம். உதாரணமாக, சில கட்டுரைகள் வன்முறை, மனித உடற்கூறியல், அல்லது பாலியல் வன்முறை தொடர்பான வரைகலை சித்திரங்கள் கொண்டிருக்கின்றன.
# ரெட்பஸ்.இன்

**ரெட்பஸ்.இன்** ஓர் இந்திய இணைய வழிப் பயணச்சீட்டுப் பதிவு செய்யும் சேவை வழங்கும் வலைத்தளம். இவர்களின் சேவை இந்தியாவில் மட்டும் உள்ளது. இவர்களின் அலுவகங்கள் பெங்களூரு, சென்னை, கோயம்புத்தூர், டெல்லி, ஹைதராபாத், மும்பை, புனே, விஜயவாடா, விசாகப்பட்டினம், அகமதாபாத் போன்ற நகரங்களில் அமைந்துள்ளது.
# எம். ஏ. அப்துல் மஜீத்

**எம். ஏ. அப்துல் மஜீத்** (*M. A. Abdul Majid*, அக்டோபர் 15, 1926 - நவம்பர் 29, 2011) இலங்கையின் தமிழ் முஸ்லிம் அரசியல் தலைவர்களில் ஒருவர். 1960 முதல் 1994 வரை இலங்கை நாடாளுமன்ற உறுப்பினராகவும் தபால் தொலைத்தொடர்பு பிரதி அமைச்சராகவும் இருந்தவர். இவர் **பி. ஏ. அப்துல் மஜீத்** என மக்களால் அழைக்கப்பட்டவர்.
# எம். ஏ. அப்துல் மஜீத்

## வாழ்க்கைக் குறிப்பு

இலங்கையின் கிழக்கு மாகாணத்தில் அம்பாறை மாவட்டத்தில் சம்மாந்துறையில் புகழ்பெற்ற காரியப்பர் குடும்பத்தில் முகம்மதலி - கதீஜா ஆகியோருக்கு மூத்த மகனாகப் பிறந்தவர் அப்துல் மஜீத். ஆரம்பக் கல்வியை 1933 இல் சம்மாந்துறை அரசினர் ஆண்கள் பாடசாலையில் ஆரம்பித்து பின்னர் 1934 இல் மட்டக்களப்பு சிவானந்தா வித்தியாலயத்திலும் 1943 இல் யாழ்ப்பாணம் மத்திய கல்லூரியிலும் கற்றார். 1947 கொழும்பு பல்கலைக்கழகத்தின் கலைப்பீடத்தில் பயின்று பொருளியலில் சிறப்புப் பட்டம் பெற்று கிழக்கிலங்கையின் முதல் முஸ்லிம் பட்டதாரி என்ற பெருமை பெற்றார். சிறிது காலம் சிவானந்தா வித்தியாலயத்தில் ஆசிரியராகப் பணியாற்றிய பின்னர் 1956 இல் அரசியலில் நுழைந்தார்.
# எம். ஏ. அப்துல் மஜீத்

## அரசியலில்

சம்மாந்துறை பட்டின சபைத் தேர்தலில் தமிழ் மக்களை பெரும்பான்மையாகக் கொண்ட வீரமுனை வட்டார வேட்பாளராகப் போட்டியிட்டு வெற்றி பெற்றார். 1956 தேர்தலில் ஐக்கிய தேசியக் கட்சியின் சார்பில் கல்முனை தேர்தல் தொகுதியில் போட்டியிட்டு தோல்வியடைந்தார். பின்னர் மார்ச் 1960, சூலை 1960, 1965, 1970 ஆம் ஆண்டுகளில் நடந்த தேர்தல்களில் பொத்துவில் தொகுதியில் போட்டியிட்டு வெற்றி பெற்று நாடாளுமன்றம் சென்றார். பின்னர் 1977 தேர்தலில் புதிதாக உருவாக்கப்பட்ட சம்மாந்துறைத் தொகுதியில் போட்டியிட்டு வெற்றி பெற்றார். 1989 முதல் 1994 வரை முன்னாள் அரசுத்தலைவர் ஆர். பிரேமதாசா அரசில் தேசியப் பட்டியலிலும் தெரிவாகி நாடாளுமன்றம் சென்றார். இலங்கையின் தபால், தந்தி மற்றும் காணி, விவசாயப் பிரதி அமைச்சராகவும் பதவி வகித்தார்.
# இலங்கை நாடாளுமன்றத் தேர்தல், 1989

**இலங்கையின் 9வது நாடாளுமன்றத் தேர்தல்** 1989 பெப்ரவரி 15 இல் நடைபெற்றது. இலங்கை நாடாளுமன்றத்திற்காக் 225 உறுப்பினர்களைத் தெரிவு செய்ய இத்தேர்தல் நடத்தப்பட்டது. கடைசியாக நாடாளுமன்றத் தேர்தல் 1997-இல் நடத்தப்பட்டது. 1983 ஆம் ஆண்டில் நடத்தப்பட வேண்டிய தேர்தல் 1982 தேசிய வாக்கெடுப்பு மூலம் இரத்துச் செய்யப்பட்டது.
# இலங்கை நாடாளுமன்றத் தேர்தல், 1989

## முடிவுகள்

| கூட்டணிகளும் கட்சிகளும் | வாக்குகள் | % | இடங்கள் |  |  |  |
| --- | --- | --- | --- | --- | --- | --- |
| &nbsp; | align= இலங்கை சுதந்திரக் கட்சி | 1,785,369 | 31.90 | 58 | 9 | **67** |
| &nbsp; | align= ஈழ புரட்சிகர மாணவர் இயக்கம்<sup>1</sup> | 229,877 | 4.11 | 12 | 1 | **13** |
| &nbsp; | align= இலங்கை முஸ்லிம் காங்கிரஸ் | 202,016 | 3.61 | 3 | 1 | **4** |
| &nbsp; | align= மகாஜன எக்சத் பெரமுன | 91,128 | 1.63 | 2 | 1 | **3** |
| align= ஐக்கிய இலங்கை மக்கள் கட்சி | 67,723 | 1.21 | 0 | 0 | **0** |  |
| &nbsp; | align= அகில இலங்கை தமிழ் காங்கிரஸ் | 7,610 | 0.14 | 0 | 0 | **0** |
| align= சுயேட்சை | 7,373 | 0.13 | 0 | 0 | **0** |  |
| colspan=2'செல்லுபடியான வாக்குகள்''' | **5,596,468** | **100.00** | **196** | **29** | **225** |  |
| colspan=2 align= நிராகரிக்கப்பட்டவை | 365,563 |  |  |  |  |  |
| colspan=2 align= மொத்த வாக்குகள் | 5,962,031 |  |  |  |  |  |
| colspan=2 align= பதிவான மொத்த வாக்காளர்கள் | 9,374,164 |  |  |  |  |  |
| colspan=2 align= Turnout | 63.60% |  |  |  |  |  |
| மூலம்: Department of Elections, Sri Lanka
<small>1. மட்டக்களப்பு, யாழ்ப்பாணம், திருகோணமலை, வன்னி ஆகிய மாவட்டங்களில் ஈரோஸ் சுயேட்சையாகப் போட்டியிட்டது.</small> | } |  |  |  |  |  |
# விக்கிப்பீடியா:முதற்பக்கக் கட்டுரைகள்/டிசம்பர் 11, 2011

**பம்பரம்** ஒரு விளையாட்டுப் பொருள் ஆகும். உலகின் பல பகுதிகளிலும் இது விளையாடப்படுகிறது. பம்பரம் பற்றிய குறிப்புகள் இராமாயணம் மற்றும் கந்தபுராணம் போன்ற நூல்களில் கொடுக்கப்பட்டுள்ளன. பம்பரம் தயாரித்தல் என்பது ஒரு கலையாகும். பம்பரம் பொதுவாக கொய்யா மரக்கட்டை அல்லது கருவேல மரக்கடையைப் பயன்படுத்தி தயாரிக்கப்படுகிறது. மரக்கட்டைகளை முதலில் செதுக்க வேண்டும். பின்பு அதனுடன் ஆணியை இணைக்க வேண்டும். இதைச் சுழற்ற ஒரு மீட்டர் நீளமுள்ள கயிறு பயன்படுத்தப்படுகிறது. பம்பரம் மற்றும் கயிறை பயன்படுத்தி விளையாட்டைத் துவங்க வேண்டும். பம்பர விளையாட்டு தமிழக நாட்டுப்புறங்களில் சிறுவர்களால் 1950-ஆம் ஆண்டு வரையில் பரவலாக விளையாடப்பட்டது. இது ஒரு கைத்திற விளையாட்டு. இதில் ஓயாக்கட்டை, உடைத்த-கட்டை, பம்பரக்குத்து என 3 வகை உண்டு. தரையில் அல்லது உள்ளங்கையில் பம்பரத்தை யார் அதிக நேரம் சுழலச் செய்கிறார்கள் என்று பார்த்துப் பழம் சொல்வது ஓயாக்கட்டை. பட்டவனின் பம்பரத்தைச் சுற்றிவிடும் பம்பரத்தால் வட்டத்திலிருந்து அகற்றி ஒரு எல்லை-வரைச் சுற்றிவிடும் பம்பரத்தாலேயே அகற்றிக்கொண்டு சென்று, பட்டவன் பம்பரத்தை உடைத்துவிடுவது உடைத்த-கட்டை. வட்டத்துக்குள் வைக்கப்பட்டிருக்கும் பம்பரத்தைச் சுற்றிவிடும் பம்பரத்தால் வெளியேற்றுவது பம்பரக்குத்து. **மேலும்..**
---  
**ஜானகி ஆதி நாகப்பன்** (பிறப்பு: 1925) மலேசிய இந்திய காங்கிரஸ் கட்சியின் நிறுவனர்களில் ஒருவர். மலாயாவின் விடுதலைக்குப் போராடிய பழம் பெரும் முன்னோடிகளில் ஒருவர். நேதாஜியின் இந்திய தேசிய இராணுவத்தில் சேர்ந்து இந்தியாவின் விடுதலைக்காகப் போராடியவர். வசதியான குடும்பத்தில் பிறந்து சொகுசான வாழ்க்கை வாழ்ந்தவர். 18 வயதிலேயே இந்திய தேசிய இராணுவத்தில் சேர்ந்து, ஜான்சி ராணிப் படையில் துணைத் தளபதியாகப் பதவி உயர்ந்தவர். பர்மா-இந்திய எல்லையில் துப்பாக்கி ஏந்தி ஒரு போர் வீரராகக் களம் கண்டவர். நேதாஜியின் நம்பிக்கைக்குப் பாத்திரமாகத் திகழ்ந்து பிரித்தானியர்களுக்கு எதிராகச் செயல்பட்டவர். பின்னாளில் அவர் ஜான்சி ராணிப் படையைப் பற்றி ஒரு நூலையும் எழுதியுள்ளார். இந்தியாவின் பத்மஸ்ரீ விருது பெற்ற முதல் மலேசியப் பெண். 1946 இல் ஜான் திவியுடன் இணைந்து மலேசிய இந்திய காங்கிரசை உருவாக்கினார். ம.இ.காவின் மகளிர் பகுதி சார்பில் மலேசிய நாடாளுமன்றத்தின் மேலவை உறுப்பினராக 1980-1986 வரை ஆறு ஆண்டுகள் பதவி வகித்தார். மலேசிய நாடாளுமன்றத்தின் மேலவையில் இடம் பெற்ற முதல் இந்தியப் பெண்மணி இவர்தான். **மேலும்...**
# உருமாற்ற வளர்காரணி-பீட்டா

**உருமாற்ற வளர்காரணி-பீட்டா** (Transforming growth factor beta; TGF-β) என்னும் புரதம், உயிரணு பெருக்கம், உயிரணு மாற்றம் மற்றும் பெரும்பான்மையான உயிரணுக்களின் பிற செயல்களைக் கட்டுப்படுத்துகிறது. இது, நோயெதிர்ப்பு, புற்று நோய், இதய நோய், சர்க்கரை நோய், மார்ஃபான் நோய் அறிகுறிகளின் தொகுப்பு மற்றும் லோயெஸ்-டையட்ஸ் நோய் அறிகுறிகளின் தொகுப்பு ஆகிய உடல்நல பணிகள்/சீர்கேடுகளில் செயலாற்றுகிறது.  
உருமாற்ற வளர்காரணி-பீட்டா புரதம் குறைந்தபட்சம் மூன்று ஓரின வடிவங்களில் (TGF-β1, TGF-β2 மற்றும் TGF-β3) சுரக்கப்படுகின்றது. இக்குடும்ப புரதங்களின் நிறுவன உறுப்பினரான TGF-β1, உருமாற்ற வளர்காரணி-பீட்டா (TGF-β) என்னும் இயற்பெயராலேயே அழைக்கப்படுகிறது. உருமாற்ற வளர்காரணி-பீட்டா குடும்பம், பல வளரூக்கிகளைக் கொண்ட உருமாற்ற வளர்காரணி-பீட்டா உயர் குடும்பத்தைச் சார்ந்தவையாகும்.  
உருமாற்ற வளர்காரணி-பீட்டா, இயல்பான புறத்தோல் உயிரணுக்களிலும், இளங்கட்ட புற்றுதோற்றத்திலும் சுருக்கக் காரணியாகச் செயலாற்றுகின்றது.  
உருமாற்ற வளர்காரணி-பீட்டாவைச் சுரக்கும் சில உயிரணுக்கள் அதற்கான ஏற்பிகளையும் கொண்டுள்ளன. இவ்விதம் காரணிகளைச் சுரக்கும் உயிரணுக்களின் மீதே செயலாற்றுதல் தன்சுரப்பு சமிக்ஞை எனப்படும். புற்று உயிரணுக்களால் அதிகமாகச் சுரக்கப்படுகின்ற உருமாற்ற வளர்காரணி-பீட்டா அண்மையில் உள்ள உயிரணுக்களின் மீதும் செயல்புரிகின்றது.
# உருமாற்ற வளர்காரணி-பீட்டா

## இதையும் காண்க

- உருமாற்ற வளர்காரணி-ஆல்ஃபா
# ஜொகூர்

**ஜொகூர்** (ஆங்கிலம்: *Johor*; மலாய் மொழி: *Johor Darul Ta'zim*; சீனம்: 柔佛; சாவி: جوهر) என்பது தீபகற்ப மலேசியாவின் தெற்கே உள்ள ஒரு பெரிய மாநிலம் ஆகும். மலேசியாவில் வளர்ச்சி பெற்ற மாநிலங்களில் ஒன்றாகக் கருதப் படுகிறது.  
சொகூர் பாரு *(Johor Bahru)* மாநகரம், ஜொகூர் மாநிலத்தின் தலைநகரமாக விளங்குகிறது. கோத்தா இசுகந்தர் *(Kota Iskandar)* நகரம்; ஜொகூர் மாநிலத்தின் நிர்வாக நகரமாகவும்; மூவார் நகரம் அரச நகரமாகவும் உள்ளன. இந்த மாநிலத்தின் பழைய தலைநகரத்தின் பெயர் சொகூர் லாமா.  
ஜொகூர் மாநிலத்தின் தெற்கே சிங்கப்பூர் குடியரசு; வடக்கே பகாங் மாநிலம்; வட மேற்கே மலாக்கா, நெகிரி செம்பிலான் மாநிலங்கள் உள்ளன. சொகூர் மாநிலம் ‘கண்ணியத்தின் இருப்பிடம்’ (*Darul Ta'zim*) எனும் நன்மதிப்பு அடைமொழியுடன் அழைக்கப் படுகின்றது. ‘இடாருல் தா’சிம் என்பது ஓர் அரபுச் சொல் ஆகும்.
# ஜொகூர்

## சொல் பிறப்பியல்

சொகூர் எனும் சொல் ‘சவுகர்’ *(jauhar)* எனும் அரபுச் சொல்லில் இருந்து வந்தது. சவுகர் என்றால் மதிப்புமிக்க இரத்தினக்கல் என்று பொருள்படும். ஒரு காலக் கட்டத்தில் இங்கு இரத்தினக் கற்கள் நிறைய கிடைத்தன. அதனால், அங்கு வாழ்ந்த மலாய்க்காரர்கள் அந்த இடத்திற்கு சொகூர் என்று பெயர் வைத்தனர்.  
அதற்கு முன்னர் மூவார் ஆற்றில் இருந்து சிங்கப்பூர் தீவு வரையிலான நிலப் பகுதியை 'உச்சோங் தானா' *(Ujong Tanah)* என்று அழைத்தனர். உச்சோங் தானா என்றால் நிலத்தின் முனை என்று பொருள். சொகூருக்கு இன்னும் ஒரு சிறப்பு உள்ளது. ஆசியக் கண்ட நிலப் பகுதியின் தெற்கே மிகத் தொலைவில் அமைந்த முனை சொகூரில் தான் உள்ளது.
# ஜொகூர்

## வரலாறு

-
-
# ஜொகூர்

## வரலாறு

### அலாவுதீன் ரியாட் சா II

16-ஆம் நூற்றாண்டின் தொடக்கத்தில், சொகூர் சுல்தானகம் உருவாக்கம் பெற்றது. அந்தச் சுல்தானகத்தை உருவாகியவர் அலாவுதீன் ரியாட் சா II. இவர் மலாக்கா சுல்தான்களில் ஆகக் கடைசியாக மலாக்காவை ஆட்சி செய்த சுல்தான் மகமுட் சா என்பவரின் புதல்வர் ஆவார்.  
மலாக்காவைப் போர்த்துகீசியர்கள் கைப்பற்றியதும் அவர்களிடம் இருந்து தப்பிக்க சுல்தான் முகமட் சா அங்கிருந்து சொகூருக்கு இடம் பெயர்ந்தார். மலாக்கா பேரரசுவிற்குப் பின்னர் உருவாக்கம் பெற்ற இரு வாரிசு அரசுகளில் சொகூர் சுல்தானகம் ஒன்றாகும். மற்றொரு வாரிசு பேராக் சுல்தானகம் ஆகும்.
# ஜொகூர்

## வரலாறு

### முசபர் சா

பேராக் சுல்தானகத்தைச் சுல்தான் முகமட் சாவின் மற்றொரு புதல்வரான முசபர் சா உருவாக்கினார். அலாவுதீன் ரியாட் சா உருவாக்கிய சொகூர் சுல்தானகம், போர்த்துகீசியர்களுக்கு ஓர் அச்சுறுத்தலாகவே இருந்து வந்தது. சொகூர் சுல்தானகம் அதன் ஆட்சியின் உச்சத்தில் இருந்த போது பகாங், இந்தோனேசியாவின் ரியாவு தீவுகள், சுமத்திராவின் ஒரு பகுதி போன்ற இடங்கள் அதன் ஆளுமையின் கீழ் இருந்தன.  
வட சுமத்திராவை ஆட்சி செய்த அச்சே அரசு, மலாக்காவை ஆட்சி செய்த போர்த்துகீசிய அரசு போன்ற அப்போதைய அரசுகளுடன் நீண்ட கால சண்டை சச்சரவுகளில் சொகூர் அரசு ஈடுபட வேண்டிய நிலைமையும் இருந்து வந்தது. இந்தக் காலக் கட்டங்களில் நட்பு மலாய் மாநிலங்களும், டச்சுக்காரர்களும் சொகூர் சுல்தானகத்துடன் தோழமை பாராட்டி வந்தனர்.
# ஜொகூர்

## வரலாறு

### போர்த்துகீசியர்களுக்கு அச்சுறுத்தல்

அலாவுதீன் ரியாட் சா உருவாக்கிய சொகூர் சுல்தானகம், போர்த்துகீசியர்களுக்கு ஓர் அச்சுறுத்தலாகவே இருந்து வந்தது. சொகூர் சுல்தானகம் தனது ஆட்சியின் உச்சத்தில் இருந்த போது பகாங், இந்தோனேசியாவின் ரியாவ் தீவுகள், சுமத்திராவின் ஒரு பகுதி போன்றவை அதன் ஆளுமையின் கீழ் இருந்தன.  
1641ஆம் ஆண்டு சொகூர் அரசின் உதவியுடன் டச்சுக்காரர்கள் மலாக்காவைக் கைப்பற்றினர். அதன் பின்னர் சொகூர் அரசு மலர்ச்சி பெற்ற வணிகத் தளமாகப் புகழ் பெற்றது. இருப்பினும் 17ஆம் 18ஆம் நூற்றாண்டுகளில் அடுத்தடுத்து ஏற்பட்ட உள்நாட்டு விரிசல்களினால் சொகூர் அரசின் மேலாண்மை மங்கிப் போனது.
# ஜொகூர்

## வரலாறு

### டத்தோ தெமாங்கோங் டத்தோ இபுராகிம்

18ஆம் நூற்றாண்டில், சுலாவாசியைச் சேர்ந்த பூகிசுகாரர்களும், சுமத்திராவைச் சேர்ந்த மினாங்காபாவ்காரர்களும் சொகூர்-ரியாவ் பேரரசின் அரசியல் ஆற்றல்களைக் கட்டுப்படுத்தி வந்தனர். 1855-இல் சிங்கப்பூரை ஆட்சி செய்த பிரித்தானியர்களுக்கும் சொகூர் மாநிலத்தின் சுல்தான் அலிக்கும் இடையே ஓர் ஒப்பந்தம் செய்து கொள்ளப்பட்டது. அந்த ஒப்பந்தத்தின்படி சொகூர் அரசு, டத்தோ தெமாங்கோங் டத்தோ இபுராகிமிடம் ஒப்படைக்கப் பட்டது.  
டத்தோ தெமாங்கோங் டத்தோ இபுராகிம், சொகூர் மாநிலத்தின் தென்பகுதியில் தஞ்சோங் புத்திரி எனும் ஒரு புதிய நகரத்தை உருவாக்கினார். இந்த நகரம் தான் இப்போதைய சொகூர் பாரு ஆகும். தெமாங்கோங் டத்தோ இபுராகிமிற்குப் பின்னர் அவருடைய புதல்வர் டத்தோ தேமாங்கோங் அபு பாக்கார் சொகூர் சுல்தானகத்தின் அரியணையில் அமர்ந்தார்.
# ஜொகூர்

## வரலாறு

### நவீன சொகூரின் தந்தை

இங்கிலாந்தின் விக்டோரியா மகாராணியார் அவருக்கு சிரீ மகாராசா சொகூர் எனும் சிறப்புப் பெயரை வழங்கினார். சுல்தான் அபு பாக்கார் சொகூர் மாநிலத்திற்கு ஒரு புதிய அரசியலமைப்பை உருவாக்கிக் கொடுத்தார். பிரித்தானிய பாணியிலான ஓர் அரசியல் நிர்வாகத்தை ஏற்படுத்தினார். எதிர்கால சுல்தான்களுக்காக ஓர் அதிகாரத்துவ அரண்மனையையும் கட்டினார்.  
சொகூர் மாநிலத்திற்கு அவர் ஆற்றியுள்ள அரும் பெரும் சேவைகளைப் பாராட்டும் வகையில் அவர் ‘நவீன சொகூரின் தந்தை’ எனும் சிறப்பு அடைமொழியுடன் இப்போதும் அழைக்கப் படுகின்றார். சுல்தான் அபு பாக்காரின் சேவைகளை சொகூர் மக்கள் இன்றும் பாராட்டி வருகின்றனர்.
# ஜொகூர்

## ஜொகூர் மாவட்டங்கள்

- பத்து பகாட் மாவட்டம்
- ஜொகூர் பாரு நகரம்
- குளுவாங் மாவட்டம்
- கோத்தா திங்கி மாவட்டம்
- கூலாய் மாவட்டம்
- மெர்சிங் மாவட்டம்
- மூவார் மாவட்டம்
- பொந்தியான் மாவட்டம்
- சிகாமட் மாவட்டம்
- தங்காக் மாவட்டம்
# புதுக்கோட்டை சீனு

**புதுக்கோட்டை சீனு** (இறப்பு: சூன் 8, 1951) தமிழ்த் திரைப்பட நகைச்சுவை நடிகரும் எழுத்தாளரும் ஆவார். இவர் நாம் இருவர், மங்கையர்க்கரசி ஆகிய திரைப்படங்களில் நடித்து பின்னர் ஜெமினி ஸ்டூடியோவில் நிரந்தர நடிகராகச் சேர்ந்தார். பின்னர் மிஸ் மாலினி, சக்ரதாரி ஆகிய படங்களில் நடித்தார். கடைசியாக ஔவையார் திரைப்படத்தில் சக்கரம் என்ற கதாபாத்திரத்தில் எல்.நாராயணராவின் சீடராக நடித்திருந்தார்.
# புதுக்கோட்டை சீனு

## மறைவு

புதுக்கோட்டை சீனு 1951 சூன் 8 ஆம் நாள் தற்கொலை செய்து கொண்டார்
# இலட்சுமி சாகல்

**கேப்டன் லட்சுமி** எனப்படும் **இலட்சுமி சாகல்** அல்லது **இலட்சுமி சேகல்** (*Lakshmi Sahgal*, அக்டோபர் 24, 1914–23 சூலை, 2012) என்பவர் 1943ஆம் ஆண்டு நேதாஜியால் தொடங்கப்பெற்ற இந்திய தேசிய இராணுவத்தில் பெண்கள் பிரிவான ஜான்சி ராணிப்படைப் பிரிவின் தலைமைப் பொறுப்பில் இருந்தார். 20 சிங்கப்பூர் பெண்களைக் கொண்டு அமைக்கப்பட்ட இப்படையில் பிற்பாடு 1500 பெண்கள் வரை சேர்ந்தனர். நேதாஜியின் ஆசாத் ஹிந்த் அரசின் ஒரே பெண் அமைச்சர்; இந்திய அரசின் மிக உயரிய விருதான பத்மபூஷண் விருது பெற்றவர். இவர் அக்காலத்தின் சென்னை மாகாணம் பகுதியைச் சேர்ந்தவர். அடிப்படையில் ஒரு மருத்துவரான இவர் இரண்டாம் உலகப்போருக்குப் பின்பு இந்திய மேலவையில் உறுப்பினராகப் பணியாற்றினார். 2002 இந்தியக் குடியரசுத் தலைவர் தேர்தலில் அப்துல் கலாமை எதிர்த்துப் போட்டியிட்டு தோல்வியடைந்தார். இவர் சூலை 23, 2012 அன்று மாரடைப்பால் இறந்தார்..  
லட்சுமி ஒன்பதாம் வகுப்பில் பயிலும்போதே மருத்துவம் பயில வேண்டும் என்று தீர்மானித்தார். ஆங்கில அறிவின் மேன்மை காரணமாக *ஆங்கில மிசினரி பள்ளி*யில் சேர்ந்து படிக்கும் வாய்ப்பு பெற்றும், அங்கு மருத்துவக் கல்விக்குத் தேவையான பாடங்கள் செம்மையாகப் போதிக்கப்படவில்லை என்று *லேடி லிவிங்க்டன் ஆசிரியப் பயிற்சிக் கல்லுரி*யின் பள்ளியில் கல்வியைத் தொடர்ந்தார். 1930-ல் இடைநிலைக் கல்வியை இராணி மேரி கல்லூரியில் தொடர்ந்தார். 1938 -ல் சென்னை மருத்துவக்கல்லூரியில் எம்.பி.பி.எசு. பட்டம் பெற்றார்
# இலட்சுமி சாகல்

## விருதுகள்/பதவிகள்

1998ல் இந்திய அரசின் *பத்ம விபூசன்* என்ற பட்டத்தைப் பெற்றார். அனைத்திந்திய ஜனநாயக மாதர் சங்கத்தின் துணைத்தலைவராக பதவி வகித்தவர்.  
- ராஜம் கிருஷ்ணன், "காப்டன் லட்சுமி" -விடுதலை வேள்வியில் தமிழகம், மனிதம் பதிப்பகம். பக்.155-175.
- Lakshmi Sahgal: A life in service by Subhashini Ali
- *India's 50 Most Illustrious Women* by Indra Guptha
- *The Forgotten Army: India's Armed Struggle for Independence, 1942–1945* by Peter Fay.
# ஜான்சி ராணிப் படை

**ஜான்சி ராணி படை** என்பது 1943ஆம் ஆண்டு நேதாஜியால் தொடங்கப்பட்ட இந்திய தேசிய ராணுவம் என்ற இயக்கத்தின் பெண்கள் பிரிவாகும். இந்திய தேசிய ராணுவத்தின் ஆண்கள் படை போல் அல்லாமல் இந்த ஜான்சி ராணி படை முற்றிலும் வெளிநாட்டு இந்தியப் பெண்களை வைத்தே அமைக்கப்பட்டது. 20 சிங்கப்பூர் பெண்களை கொண்டு லட்சுமி சுவாமிநாதன்
- கோவிந்தம்மாள் - வட ஆர்க்காட்டைச் சேர்ந்த மலேசியத் தமிழர். படையின் உயரிய சேவையின் விருதான லாண்ட்சு நாயக் விருதைப் பெற்றவர்.
- ராசம்மா பூபாலன் - மலேசியத் தமிழர்
# ஜான்சி ராணிப் படை

## மூலம்

- உயிர்மை.காம்
# விக்கிப்பீடியா:உங்களுக்குத் தெரியுமா/ஏப்ரல் 4, 2012

- **ஜான்சி ராணி படை** (படம்) என்பது 1943ல் நேதாஜியால் தொடங்கப்பட்ட இந்திய தேசிய ராணுவத்தின் பெண்கள் பிரிவு.
- இசை நிகழ்ச்சிகளில் பாடலுக்கு அல்லது முக்கிய இசைக்கருவிக்கு உறுதுணையாக இருந்து வாசிக்கக்கூடிய இசைக்கருவிகள் **பக்க வாத்தியங்கள்** எனப்படுகின்றன.
- **ராபர்ட் காடர்ட்** எறிகணை அறிவியலின் முன்னோடியாகக் கருதப்படுகிறார்.
- **மகன்றில்** என்னும் பறவையும் **அன்றில்** பறவை போல் இணைபிரியாமல் வாழும் பாங்கினை உடையது.
- கௌமாரம், காணபத்தியம், சாக்தம், சௌரம் போன்ற **இந்து சமயப் பிரிவுகள்** முறையே முருகன், கணபதி, சக்தி மற்றும் சூரியன் போன்றவர்களை முழுமுதற் கடவுளாக கொண்டுள்ளவை.
# இராசம்மா பூபாலன்

**ராசம்மா பூபாலன்**, (மலாய்: *Rasammah Bhupalan*, சீனம்: 拉斯阿妈,, பிறப்பு: 1927) என்பவர் மலேசிய விடுதலைப் போராளி, மலேசியப் பெண்ணுரிமை போராட்டவாதி, ஜான்சி ராணி படைப் போராளி, மலேசிய சமூக சேவகி, கல்வியாளர். 1943-இல் நேதாஜி தொடங்கிய இந்திய தேசிய ராணுவத்தின் ஜான்சி ராணி படையில் இணைந்து இரண்டாம் உலகப்போரின் பர்மா போரில் சேவை செய்தவர்.  
இந்திய-மியான்மார் எல்லையில் பிரித்தானியர்களின் விமானத் தாக்குதல்களில் இருந்து உயிர் பிழைத்து வந்தவர். ராசம்மா பூபாலன் மலேசிய ஆசிரியைகளுக்காக ஒரு தேசிய சங்கத்தை உருவாக்கியவர். அவர்களின் சம ஊதியத்துக்காகப் போராட்டம் நடத்தி வெற்றியும் பெற்றவர்.
# இராசம்மா பூபாலன்

## வாழ்க்கைப் பின்னணி

ராசம்மா பூபாலன் ஒரு நடுத்தர வர்க்க இலங்கைத் தமிழர் பாரம்பரியக் குடும்பத்தில் பிறந்தவர். ஓர் அடக்கமான மிதவாதக் குடும்பப் பழக்க வழக்கங்களுக்கு ஏற்ப பெற்றோருக்கு அடங்கிய பிள்ளையாக தன் இளவயதுக் கல்வியைத் தொடர்ந்தார். பிற மலேசியர்களைப் போலவே சப்பானியர் காலத்து அடக்கு முறைகளினால் ராசம்மா பூபாலனின் குடும்பமும் பாதிக்கப்பட்டது.  
1942இல் இந்திய தேசிய இயக்கம் விடுதலை கோரி எழுந்தபோது, நேதாஜி சுபாஷ் சந்திர போஸ் உலக இந்தியர்கள் அனைவரின் மனங்களிலும் இந்திய விடுதலைப் போராட்ட உணர்வுகளைக் கொந்தளிக்கச் செய்தார்.
# இராசம்மா பூபாலன்

## ஜான்சி ராணிப் படையில்

அந்த உணர்வுகள் ஈப்போவில் ஒரு சாதாரண நடுத்தரக் குடும்பத்தில் வாழ்ந்து கொண்டிருந்த இரண்டு இளம் சகோதரிகளையும் பாதித்தன. அந்தப் பாதிப்புத் தன்மையைத் தாளமுடியாமல் ராசம்மாவும் அவருடைய சகோதரி பொன்னம்மாவும் ஜான்சி ராணிப் படையில் சேர்ந்தனர். பயிற்சிகளையும் பெறறனர்.  
அடிப்படைப் பயிற்சியை மலாயாவிலேயே முடித்தனர். பின்னர், இந்திய விடுதலைக்காக பிரித்தானிய இராணுவத்துக்கு எதிராகப் போரிட அவர்கள் ரங்கூனுக்கு தொடருந்து மார்க்கமாக அனுப்பப்பட்டனர். சயாம் மரண ரயில்வேயின் வழியாகப் பிரயாணம் செய்த அனுபவத்தைத் தனது வாழ்க்கை வரலாற்று நூலில் ராசம்மா பூபாலன் பதிவு செய்து இருக்கிறார் .  
அந்தப் பிரயாணத்தின் இறுதியில் ரங்கூனை அடைந்தனர். அங்கு அடர்ந்த காடுகளின் மத்தியில் கூடாரம் அமைத்து இந்திய எல்லைக்குச் செல்லத் தயாராக இருந்தனர்.
# இராசம்மா பூபாலன்

## ஜான்சி ராணிப் படையில்

### மியான்மார் காடுகளில் இன்னல்கள்

ஆனால் பிரித்தானியரின் தாக்குதல்களில் இந்திய தேசிய ராணுவம் பல சேதங்களை அடைந்தது. ஜான்சி ராணிப் படையினரால் முன்னேற முடியவில்லை. அதன் பின்னர் ஒரு சில வாரங்கள் அங்கேயே தங்கினர். மியான்மார் காடுகளில் பல வேதனைகளை அவர் எதிர்நோக்கினார். பல இன்னல்களுக்கு பிறகு மலாயாவுக்கே திருப்பி அனுப்பப் பட்டார்.  
ஜான்சி ராணி படையில் கிடைத்த அனுபவங்கள் ராசம்மாவின் பிற்கால வாழ்க்கைக்கு மிகவும் பயனுள்ளதாக அமைந்தன. இரண்டாம் உலகப் போரில் சப்பானியர்கள் தோல்வியுற்றனர். மலாயாவிலிருந்து வெளியேறினர். பிரித்தானிய ஆட்சியில் வழக்கநிலை வந்தது. பிறகு ராசம்மா தனது இடைநிலைக் கல்வியைத் தொடர்ந்தார்.
# இராசம்மா பூபாலன்

## கல்வி

1955-ஆம் ஆண்டு மலாயாப் பல்கலைக்கழகத்தில் சேர்ந்து வரலாற்றுத் துறையில் பட்டமும் பெற்றார். அப்போது மலாயாப் பல்கலைக்கழகம் சிங்கப்பூரில் இயங்கி வந்தது. பினாங்கு மெதடிஸ்ட் பள்ளியில் ஆசிரியர் பணியில் நியமிக்கப்பட்டார். ஆசிரியர் பணியில் படிப்படியாக வளர்ச்சி அடைந்து கோலாலம்பூர் மெதடிஸ்ட் ஆங்கிலப் பள்ளியின் தலைமை ஆசிரியையாகப் பதவி உயர்வு பெற்றார்.
# இராசம்மா பூபாலன்

## பெண்களுக்குச் சம சம்பளப் போராட்டம்

மலேசியக் கல்வித் துறையில் ஆண் ஆசிரியர்களுக்கும் பெண் ஆசிரியைகளுக்கும் ஊதியம் சமமாக இல்லை என்பது குறித்து ராசம்மா ஆசிரியர் சங்கங்களின் மூலமாகக் கேள்விகள் எழுப்பினார். நீண்ட காலமாகியும் அதற்குச் சரியான தீர்வு கிடைக்கவில்லை.  
ஆகவே ராசம்மா ஆசிரியைகளுக்கான தேசிய சங்கம் ஒன்றினை அமைத்தார். நாடு முழுவதும் சுற்றி அதற்கான ஆதரவைத் திரட்டினார். சில ஆண்டுகள் தீவிரமான முயற்சிக்குப் பிறகு ஆசிரியர்களுக்கும் ஆசிரியைகளுக்கும் சரிசமமான சம்பளம் கொடுக்க மலேசிய அரசு ஒப்புக்கொண்டது.
# இராசம்மா பூபாலன்

## கோலாலம்பூர் மெதடிஸ்ட் ஆங்கிலப் பள்ளி

ராசம்மாவின் பொது வாழ்க்கையில் இதுவே சிகரம் என்றாலும் தமது பிற்கால வாழ்க்கையில் அவர் வேறு பல துறைகளிலும் தம் கவனத்தைச் செலுத்தி சேவைகள் புரிந்து இருக்கிறார். கோலாலம்பூர் மெதடிஸ்ட் ஆங்கிலப் பள்ளியை மலேசியாவிலேயே தலை சிறந்த பள்ளியாக உருவாக்கிக் காட்டியதும் அவருடைய ஆக்ககரமான செயல்முறைகளில் ஒன்றாகும்.  
அது மட்டும் அல்ல. கல்விப் பணியாளர்களின் உலக சம்மேளனத்தில் அவர் செயற்குழு உறுப்பினராகவும் இருந்து இருக்கிறார். 1963-இல் ராசம்மாவின் முயற்சியில் மகளிர் சங்கங்களின் தேசிய மன்றம் ஒன்றும் அமைந்தது. அதன்அமைப்புக் குழுவில் தலைவராகப் பொறுப்பேற்றார். பின் சங்கம் பதிவு பெற்ற போது அதன் செயலாளராகவும் பணியாற்றினார்.
# இராசம்மா பூபாலன்

## கோலாலம்பூர் மெதடிஸ்ட் ஆங்கிலப் பள்ளி

### வாழ்க்கை வரலாற்று நூல்

சாரணியர் இயக்கத்திலும் அவர் தலைமைப் பொறுப்புகள் வகித்து இருக்கிறார். உலகின் ஏராளமான நாடுகளில் அவர் மலேசியாவைப் பிரதிநிதித்து இருக்கிறார். ராசம்மா பூபாலன், தம்முடைய 90 வயதிலும், அரச மலேசிய போதைப் பொருள் ஒழிப்பு சங்கத்தில் முக்கிய அதிகாரியாகப் பணியாற்றி வருகிறார்.  
ராசம்மா பூபாலனைப் பற்றி *Footprints on The Sands of Time*, Rasammah Bhupalan: A Life of Purpose எனும் வாழ்க்கை வரலாற்று நூல் 2006 நவம்பர் 21ஆம் தேதி மலேசியக் கலை கலாசார, சுற்றுலாத்துறை அமைச்சர் டத்தோ டாக்டர் ராயிஸ் யாத்திம் வெளியிட்டார்.  
அந்த நூலை மலாயாப் பல்கலைக்கழகத்தின் வரலாற்றுத் துறை பேராசிரியர் டாக்டர் அருணா கோபிநாத் என்பவர் எழுதியுள்ளார். இந்த நூல் வெளியிடப்படுவதற்கான செலவுத் தொகையை தேசிய ஆவணக் காப்பகம், மலேசியக் கலை பண்பாடு, சுற்றுலாத்துறை அமைச்சு, தேசிய இளம் கிறித்தவப் பெண்கள் ஆகிய அமைப்புகள் ஏற்றுக் கொண்டன.
# இராசம்மா பூபாலன்

## சாதனைகள்

- மலாயாக் கூட்டரசு பெண் ஆசிரியர்கள் சங்கம்: நிறுவனர், தலைவர் (1960).
- மலாயா ஆசிரியர் தேசிய காங்கிரஸ்: பொதுச் செயலாளர்.
- கல்விப் பணியாளர்களின் உலகச் சம்மேளனம்: செயற்குழு உறுப்பினர்.
- மலேசிய மெதடிஸ்ட் கல்லூரி: நிறுவனர், தலைவர் (1983).
- மலேசிய அரசாங்கத்தின் ‘ஆசிரிய ஞானி’ *(Tokoh Guru)* விருது (1986).
- பெண்கள் சங்கங்களின் தேசிய மன்றம் *National Council of Women’s Organisations (NCWO):* முதல் பொதுச் செயலாளர்.
- பெண்களுக்கான சட்ட, மனித உரிமை அமைப்புகளின் தேசிய மன்றம் *(National Council of Women’s Organisations’ Law and Human Rights Commission):* தலைவர்
- கோலாலம்பூர் இளம் கிறித்தவப் பெண்கள் அமைப்பின் தலைவர்
- மெதடிஸ்ட் கல்வி அறவாரியம்: நிர்வாகி
# இராசம்மா பூபாலன்

## பொது

மலேசிய தேசிய விடுதலைக்காக ராசம்மா ஆற்றிய அரிய சேவைகள் கவனிக்கப்படவில்லை. அவற்றிற்கு முறையான அங்கீகாரங்கள் வழங்கப்படவில்லை எனும் பரவலான கருத்தும் மலேசியர்களிடையே நிலவி வருகிறது. இதைப்பற்றி மலேசிய ஆங்கில நாளேடு ஒரு செய்தியையும் வெளியிட்டுள்ளது.  
2009 ஆகஸ்டு 18ஆம் தேதி மலேசியாவுக்கான இந்தியத் தூதரகம் இந்திய விடுதலைப் போராட்டத்தில் ஈடுபட்ட மலேசிய இந்தியர்களுக்கு விருதுகள் வழங்கி சிறப்பித்தது. அந்தக் கௌரவிப்பில் இராசம்மா பூபாலனும் ஒருவராகச் சிறப்பிக்கப்பட்டார்.
# வேணு சீனிவாசன் (தொழிலதிபர்)

**வேணு சீனிவாசன்** (*Venu Srinivasan*) ஒரு இந்திய தொழிலதிபர்; சுந்தரம் கிளேட்டன் லிமிடெட் மற்றும் இந்தியாவின் மூன்றாவது பெரிய இரண்டு சக்கர உற்பத்தியாளரான டிவிஎஸ் மோட்டார் நிறுவனத்தின் தலைவர் மற்றும் நிர்வாக இயக்குநராக உள்ளார். இவர் 2009-10 ஆண்டிற்கான இந்திய தொழில் கூட்டமைப்பின் தலைவராகப் பணியாற்றியுள்ளார் இந்தியாவின் மூன்றாவது உயரிய குடிமை விருதான பத்ம பூசன் விருது 2020 சனவரியில் இவருக்கு வழங்கப்பட்டது.
# வேணு சீனிவாசன் (தொழிலதிபர்)

## கல்வி

இவரது பாட்டனார் தி. வே. சுந்தரம் அய்யங்கார். தந்தை பெயர் டி. எஸ். சீனிவாசன்.இவரின் பள்ளிப் படிப்பு சென்னை டான் பாஸ்கோ ஆங்கிலப் பள்ளியில். கல்லூரி படிப்பு லயோலா கல்லூரி, கிண்டி பொறியியல் கல்லூரி, அமெரிக்காவின் புர்ஷ்யூ பல்கலைக்கழகத்தில் எம்.எஸ்.எம். (Master of science and Management) பட்டம்
# வேணு சீனிவாசன் (தொழிலதிபர்)

## விருதுகள்

ஜப்பானின் பெருமைமிகு 'டெமிங்' விருதை, சுந்தரம் கிளேட்டன் நிறுவனம் வென்றது. இவ்விருதை வென்ற முதல் நிறுவனம் இது. சிறந்த வர்த்தகச் செயல்பாடுகளுக்கான விருது, வளர்ந்துவரும் பெரிய தொழில் நிறுவனத்துக்கான விருது, மிகச்சிறந்த நிறுவனத்துக்கான விருது. போன்றவை டி.வி.எஸ். நிறுவனம் பெற்ற விருதுகள்.
# அஞ்சப்பர் செட்டிநாடு உணவகம்

**அஞ்சப்பர் செட்டிநாடு உணவகம்** (*Anjappar Chettinad Restaurant*) இந்திய மாநிலமான தமிழ்நாட்டில் பிரதானமாக செயல்படுகிறது. இந்நிறுவனம் தனியாருக்கு சொந்தமானது. அஞ்சப்பர் செட்டிநாடு உணவகத்தின் முதல் கிளை சென்னையில் 1964-ல் திறக்கப்பட்டது. இந்நிறுவனம் இந்தியாவில் சென்னையில் 30 இடங்களிலும், ஈரோடு, மதுரை, கோயம்புத்தூர், சேலம் மற்றும் பெங்களூரில் உணவகங்களை இயக்குகிறது. ஐக்கிய அமெரிக்கா, ஐக்கிய அரபு அமீரகம், கத்தார், கனடா, மலேசியா, இலங்கை மற்றும் சிங்கப்பூர் ஆகிய நாடுகளிலும் இந்நிறுவனத்தின் உணவகங்கள் உள்ளன. அஞ்சப்பர் உணவகங்கள் பாரம்பரியமான செட்டிநாடு உணவுவகைகளுக்காக அறியப்படுகின்றன.
# கண்டனூர் நாகலிங்கய்யா

**கண்டனூர் நாகலிங்கய்யா** ஒரு தமிழ் அத்வைதப் புலவர். தமிழ்நாட்டில் சிவகங்கை மாவட்டம் காரைக்குடிக்கு அருகாமையிலுள்ள கண்டனூரில் பிறந்தார். நகரத்தார் சாதியில் பிறந்த இவர் மிகச்சிறந்த வணிகராக இளம்வயதில் திகழ்ந்தார். செல்வம் நிறைந்தாலும் மனதில் ஆன்மீகமே நிற்க் கோவிலூர் மடத்தில் துறவியாகச் சேர்ந்தார்.
கோவிலூர் மடாதிபதி ஞான தேசியரிடத்தில ஞானக்கல்வியும், உலக ஞானத்தையும் பெற்றார். பல தலங்களுக்குச்சென்று இறைப்பணி செய்தார். வடமொழியில் உள்ள அத்வைத நூல்களைத் தமிழ்ப்படுத்தினார். புதிதாகத் தமிழ் நூல்களையும் எழுதினார். இவரின் நூல்கள் அத்வைதத்தைப் பற்றி அமைந்திருந்தன. இவரது வாசுதேவமனனம் எனும் நூல் வடமொழியிலிருந்து தமிழுக்கு எழுதப்பட்டதாகும்.
# ராயன் ஹோரெல்

**ராயன் ஹோரெல் ** (*Ryan Horrell *, பிறப்பு: ஏப்ரல் 7 1973), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 1996-2000 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# ராயன் ஹோரெல்

## வெளி இணைப்பு

ராயன் ஹோரெல் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 11, 2011.
# சைமன் ஹோலிங்ஸ்வொர்த்

**சைமன் ஹோலிங்ஸ்வொர்த் ** (*Simon Hollingsworth *, பிறப்பு: அக்டோபர் 1 1983), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 2004 ல், முதல்தர துடுப்பாட்டப் போட்டிகளில் பங்குகொண்டார்.
# சைமன் ஹோலிங்ஸ்வொர்த்

## வெளி இணைப்பு

சைமன் ஹோலிங்ஸ்வொர்த் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 11, 2011.
# பேசில் ஹோலிங்டன்

**பேசில் ஹோலிங்டன் ** (*Basil Hollington *, பிறப்பு: ஆகத்து 14 1949 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார். 1972 ஆண்டுகளில், முதல்தர துடுப்பாட்டப் போட்டியில் பங்குகொண்டார்.
# பேசில் ஹோலிங்டன்

## வெளி இணைப்பு

பேசில் ஹோலிங்டன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 11, 2011.
# தோமஸ் ஹோலிங்வொர்த்

**தோமஸ் ஹோலிங்வொர்த் ** (*Thomas Hollingworth *, பிறப்பு: சூலை 27 1907, இறப்பு: அக்டோபர் 2 1973 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார்.1929-1933/34ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# தோமஸ் ஹோலிங்வொர்த்

## வெளி இணைப்பு

தோமஸ் ஹோலிங்வொர்த் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 11, 2011.
# கிரிஸ் ஹோலின்ஸ்

**கிரிஸ் ஹோலின்ஸ் ** (*Chris Hollins *, பிறப்பு: மார்ச்சு 20 1971), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளில் கலந்து கொண்டுள்ளார்.1994 ல், முதல்தர துடுப்பாட்டப் போட்டிகளில் பங்குகொண்டார்.
# கிரிஸ் ஹோலின்ஸ்

## வெளி இணைப்பு

கிரிஸ் ஹோலின்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 11, 2011.
# சவுக்கு

**சவுக்கு** (தாவர வகைப்பாடு : Casuarina) கசுவரினேசியேக் குடும்பத்தைச் சேர்ந்த தாவர இனமாகும். இவ்வினத்தில் 17 துணையினங்கள் காணப்படுகின்றன. இவை அவுத்திரேலியா, தெற்காசியா, மேற்கு பசிபிக்குத் தீவுகள் என்பவற்றைத் தாயகமாகக் கொண்டவை. கசுவரினேசியேக் குடும்பத்தில் சவுக்கு மட்டுமே ஒரே ஒரு இனமெனக் கருதப்பட்டது. ஆயினும் இதில் மூன்று இனவகைகள் உள்ளன  
பசுமையான செடியிலிருந்து 35 அடிவரை வளாரக் கூடிய பெரிய மரம் வரைக் காணப்படும்.
# திருமுழுக்கு யோவான்

**புனித திருமுழுக்கு யோவான்** (John the Baptist) (எபிரேயம்: יוחנן המטביל, *Yoḥanan ha-mmaṭbil*, *Yūhannā al-maʿmadān*, அரமேயம்: ܝܘܚܢܢ *Yoḥanan*) (c. கி.மு. 6 - கி.பி. 28) என்பவர் கிறிஸ்துவின் முன்னோடியாக வந்த இறைவாக்கினரும், கிறிஸ்தவ சமயத்தில் முக்கிய நபரும் ஆவார். இறைமகன் இயேசுவின் உறவினரான இவர், யோர்தான் நதியில் திருமுழுக்கு கொடுத்து வந்தார். எனவே மற்ற 'யோவான்'களிடம் இருந்து, இவரைப் பிரித்து அடையாளப்படுத்தும் விதமாக 'திருமுழுக்கு' என்ற அடைமொழி இவரது பெயரோடு இணைக்கப்பட்டுள்ளது. இஸ்லாமில் இவர் *யஹ்யா* என்ற பெயரால் அழைக்கப்படுகிறார்.
# திருமுழுக்கு யோவான்

## யோவானின் பிறப்பு

திருமுழுக்கு யோவானின் பிறப்பு பற்றிய செய்தி, லூக்கா நற்செய்தியில் பின்வருமாறு கூறப்பட்டுள்ளது:  
யூதேய நாட்டில் ஏரோது அரசனாக இருந்த காலத்தில், அபியா வகுப்பைச் சேர்ந்த செக்கரியா என்னும் பெயர் கொண்ட குரு ஒருவர் இருந்தார். அவர் மனைவி ஆரோனின் வழி வந்தவர்; அவர் பெயர் எலிசபெத்து. அவர்கள் இருவரும் கடவுள் பார்வையில் நேர்மையானவர்களாய் விளங்கினார்கள். ஆண்டவருடைய அனைத்துக் கட்டளைகளுக்கும் ஒழுங்குகளுக்கும் ஏற்பக் குற்றமற்றவர்களாய் நடந்து வந்தார்கள். அவர்களுக்குப் பிள்ளை இல்லை; ஏனெனில், எலிசபெத்து கருவுற இயலாதவராய் இருந்தார். மேலும் அவர்கள் வயது முதிர்ந்தவர்களாயும் இருந்தார்கள்.  
ஆண்டவரின் திருக்கோவிலுக்குள் செக்கரியா தூபம் காட்டுகிற வேளையில், அங்குத் தோன்றிய வானதூதர் அவரை நோக்கி, "செக்கரியா, உமது மன்றாட்டு கேட்கப்பட்டது. உம் மனைவி எலிசபெத்து உமக்கு ஒரு மகனைப் பெற்றெடுப்பார்; அவருக்கு யோவான் எனப் பெயரிடுவீர். அவர் ஆண்டவர் பார்வையில் பெரியவராய் இருப்பார்; திராட்சை மதுவோ வேறு எந்த மதுவோ அருந்த மாட்டார்; தாய் வயிற்றில் இருக்கும்போதே தூய ஆவியால் முற்றிலும் ஆட்கொள்ளப்படுவார். அவர், இஸ்ரயேல் மக்களுள் பலரைத் தம் கடவுளாகிய ஆண்டவரிடம் திரும்பி வரச் செய்வார். எலியாவின் உளப்பாங்கையும் வல்லமையையும் உடையவராய் அவருக்கு முன் செல்வார்; தந்தையரும் மக்களும் உளம் ஒத்துப்போகச் செய்வார்; நேர்மையாளர்களின் மனநிலையைக் கீழ்ப்படியாதவர்கள் பெறச் செய்வார்; இவ்வாறு ஆண்டவருக்கு ஏற்புடைய ஒரு மக்களினத்தை ஆயத்தம் செய்வார்" என்றார். வானதூதரின் வார்த்தைகளை நம்ப செக்கரியா தயங்கியதால், அவர் யோவான் பிறக்கும் வரை பேச்சற்றவராய் இருப்பார் என்று வானதூதர் கண்டிப்பாக கூறினார். அதன் விளைவாக, செக்கரியா பேச்சற்றவராய் ஆனார்.  
எலிசபெத்துக்குப் பேறுகாலம் நெருங்கியது. அவர் ஒரு மகனைப் பெற்றெடுத்தார். ஆண்டவர் அவருக்குப் பெரிதும் இரக்கம் காட்டினார் என்பதைக் கேள்விப்பட்டுச் சுற்றி வாழ்ந்தோரும் உறவினரும் அவரோடு சேர்ந்து மகிழ்ந்தனர். எட்டாம் நாளில் அவர்கள் குழந்தைக்கு விருத்தசேதனம் செய்ய வந்தார்கள்; செக்கரியா என்ற அதன் தந்தையின் பெயரையே அதற்குச் சூட்ட இருந்தார்கள். ஆனால் அதன் தாய் அவர்களைப் பார்த்து, "வேண்டாம், அதற்கு யோவான் எனப் பெயரிட வேண்டும்" என்றார். அவர்கள் அவரிடம், "உம் உறவினருள் இப்பெயர் கொண்டவர் எவரும் இல்லையே" என்று சொல்லி, "குழந்தைக்கு என்ன பெயரிடலாம்? உம் விருப்பம் என்ன?" என்று தந்தையை நோக்கிச் சைகை காட்டிக் கேட்டார்கள். அதற்கு அவர் எழுதுபலகை ஒன்றைக் கேட்டு வாங்கி, "இக்குழந்தையின் பெயர் யோவான்" என்று எழுதினார். எல்லாரும் வியப்படைந்தனர். அப்பொழுதே அவரது வாய் திறந்தது; நா கட்டவிழ்ந்தது; அவர் கடவுளைப் போற்றிப் புகழ்ந்தார்.
# திருமுழுக்கு யோவான்

## குழந்தைப் பருவம்

வும் (இடது), யோவானும்''. ஓவியர்: முரில்லோ]]
திருமுழுக்கு யோவானைப் பற்றி அவரது தந்தை செக்கரியா, "குழந்தாய், நீ உன்னத கடவுளின் இறைவாக்கினர் எனப்படுவாய்; ஏனெனில் பாவ மன்னிப்பால் வரும் மீட்பை அவர்தம் மக்களுக்கு அறிவித்து ஆண்டவருக்கான வழியைச் செம்மைப்படுத்த அவர் முன்னே செல்வாய்" என்று இறைவாக்கு உரைத்தார்.  
லூக்கா நற்செய்தியின் குறிப்புகள், இயேசுவின் தாய் மரியாவும், யோவானின் தாய் எலிசபெத்தும் உறவினர்கள் தற்கால அறிஞர்கள், பாலைநிலத் துறவிகளாக வாழ்ந்த எஸ்சேனியர்களில் ஒருவராக யோவானும் இருந்திருக்கலாம் என்று கருதுகின்றனர். இயேசு பிறப்பதற்கு நூறு ஆண்டுகளுக்கு முன்பே தோன்றிய இந்த பாலைவனத் துறவிகள், தனிமையில் கடவுளை தியானித்து வந்ததோடு இஸ்ரயேலரின் மனமாற்றத்துக்கும் அழைப்பு விடுத்தனர். மனமாற்றத்திற்கு அடையாளமாக திருமுழுக்கு பெறும் சடங்கைத் தொடங்கி வைத்தவர்கள் இவர்களே என்று நம்பப்படுகிறது.
# திருமுழுக்கு யோவான்

## போதணைகள்

"குரலொலி ஒன்று முழங்குகின்றது; பாலைநிலத்தில் ஆண்டவருக்காக வழியை ஆயத்தமாக்குங்கள்; பாழ்நிலத்தில் நம் கடவுளுக்காக நெடுஞ்சாலை ஒன்றைச் சீராக்குங்கள்" என்று இறைவாக்கினர் எசாயா யோவானின் பணியைப் பற்றி எடுத்துரைத்துள்ளார்.  
இறைவாக்கினர் மலாக்கி "இதோ! நான் என் தூதனை அனுப்புகிறேன். அவர் எனக்கு முன் வழியை ஆயத்தம் செய்வார்" என்று யோவானைப் பற்றி முன்னறிவித்து இருக்கிறார்.  
இறைமகன் இயேசுவைச் சுட்டிக்காட்டவே, பாலைநிலத்தில் ஒலிக்கும் குரலாக யோவான் வந்தார். திருமுழுக்கு யோவான் பாலை நிலத்துக்கு வந்து, "பாவ மன்னிப்பு அடைய மனம் மாறித் திருமுழுக்குப் பெறுங்கள்" என்று பறைசாற்றி வந்தார். யூதேயாவினர் அனைவரும் எருசலேம் நகரினர் யாவரும் அவரிடம் சென்றனர்; தங்கள் பாவங்களை அறிக்கையிட்டு யோர்தான் ஆற்றில் அவரிடம் திருமுழுக்குப் பெற்று வந்தனர். யோவான் ஒட்டகமுடி ஆடையை அணிந்திருந்தார்; தோல் கச்சையை இடையில் கட்டியிருந்தார்; வெட்டுக்கிளியும் காட்டுத்தேனும் உண்டு வந்தார்.  
பரிசேயர், சதுசேயருள் பலர் தம்மிடம் திருமுழுக்குப் பெற வருவதைக் கண்டு அவர் அவர்களை நோக்கி, "விரியன் பாம்புக் குட்டிகளே, வரப்போகும் சினத்திலிருந்து தப்பிக்க இயலும் என உங்களிடம் சொன்னவர் யார்? நீங்கள் மனம் மாறியவர்கள் என்பதை அதற்கேற்ற செயல்களால் காட்டுங்கள். நீங்கள் மனம் மாறுவதற்காக நான் தண்ணீரால் திருமுழுக்குக் கொடுக்கிறேன். எனக்குப் பின் ஒருவர் வருகிறார். அவர் என்னைவிட வலிமை மிக்கவர். அவருடைய மிதியடிகளைத் தூக்கிச் செல்லக்கூட எனக்குத் தகுதியில்லை. அவர் தூய ஆவி என்னும் நெருப்பால் உங்களுக்குத் திருமுழுக்குக் கொடுப்பார். அவர் சுளகைத் தம் கையில் கொண்டு கோதுமையையும் பதரையும் பிரித்தெடுப்பார்; தம் கோதுமையைக் களஞ்சியத்தில் சேர்ப்பார்; ஆனால், பதரை அணையா நெருப்பிலிட்டுச் சுட்டெரிப்பார்" என்றார்.  
"மனிதராய்ப் பிறந்தவர்களுள் திருமுழுக்கு யோவானைவிடப் பெரியவர் எவரும் தோன்றியதில்லை" என்று இயேசுவே இவரைப் பற்றி புகழ்ந்து கூறி இருக்கிறார்.
# திருமுழுக்கு யோவான்

## கொடிய மரணம்

**திருமுழுக்கு யோவான்** சாதாரண மக்களின் தவறுகளை மட்டுமின்றி, அதிகாரத்திலும் பதவியிலும் இருந்தவர்களின் நெறிகேடானச் செயல்களையும் கடவுளின் பெயரால் கண்டித்தார். அவ்வாறே, குறுநில அரசன் ஏரோது தன் சகோதரனான பிலிப்பின் மனைவி ஏரோதியாவை மனைவியாக்கிக் கொண்டிருந்ததையும் யோவான் கண்டித்து வந்தார். ஏரோது, ஏரோதியாவின் பொருட்டு ஆளனுப்பி யோவானைப் பிடித்துக் கட்டிச் சிறையில் அடைத்திருந்தான். யோவான் நேர்மையும் தூய்மையும் உள்ளவர் என்பதை ஏரோது அறிந்து அஞ்சி அவருக்குப் பாதுகாப்பு அளித்து வந்தான். அவர் சொல்லைக் கேட்டு மிகக் குழப்பமுற்ற போதிலும், அவருக்கு மனமுவந்து செவிசாய்த்தான். இதனால் ஏரோதியா யோவான் மீது காழ்ப்புணர்வு கொண்டு, அவரைக் கொலை செய்ய விரும்பினாள்.  
ஒரு நாள் ஏரோதியாவுக்கு நல்ல வாய்ப்பு ஒன்று கிடைத்தது. ஏரோது தன் பிறந்த நாளில் அரசவையினருக்கும், ஆயிரத்தவர் தலைவர்களுக்கும் கலிலேய முதன்மைக் குடிமக்களுக்கும் ஒரு விருந்து படைத்தான். அப்போது ஏரோதியாவின் மகள் உள்ளே வந்து நடனமாடி ஏரோதையும் விருந்தினரையும் அகமகிழச் செய்தாள். அரசன் அச்சிறுமியிடம், "உனக்கு என்ன வேண்டுமானாலும் கேள், தருகிறேன்" என்றான். அவள் வெளியே சென்று, "நான் என்ன கேட்கலாம்?" என்று தன்தாயை வினவினாள். அவள், "திருமுழுக்கு யோவானின் தலையைக் கேள்" என்றாள். உடனே சிறுமி அரசனிடம் விரைந்து வந்து, "திருமுழுக்கு யோவானின் தலையை ஒரு தட்டில் வைத்து இப்போதே எனக்குக் கொடும்" என்று கேட்டாள். இதைக் கேட்ட அரசன் மிக வருந்தினான். ஆனாலும் விருந்தினர்முன் தான் ஆணையிட்டதால் அவளுக்கு அதை மறுக்க விரும்பவில்லை. உடனே அரசன் ஒரு காவலனை அனுப்பி யோவானுடைய தலையைக் கொண்டுவருமாறு பணித்தான். அவன் சென்று சிறையில் அவருடைய தலையை வெட்டி, அதை ஒரு தட்டில் கொண்டுவந்து அச்சிறுமியிடம் கொடுக்க, அவளும் அதைத் தன் தாயிடம் கொடுத்தாள். இதைக் கேள்வியுற்ற யோவானுடைய சீடர்கள் வந்து அவருடைய உடலை எடுத்துச் சென்று ஒரு கல்லறையில் வைத்தார்கள்.
# நான்காம் நாள் போர் (குருச்சேத்திரப் போர்)

மகாபாரதத்தில் நடைபெற்ற குருச்சேத்திரப் போரின் நான்காம் நாள் போர் குறித்த தகவல்கள் இங்கு தரப்படுகின்றன.
# நான்காம் நாள் போர் (குருச்சேத்திரப் போர்)

## முக்கிய அம்சங்கள்

நான்காவது நாளின் காலையில் பீஷ்மர், கௌரவர் படையை மறுபடி அணிவகுத்தார்.  
பீமன் மிகுந்த வெறியுடன் போர் புரிந்தான். துரியோதனன் பெரியதொரு யானைப் படையைப் பீமன் மேல் செலுத்தினான். பீமன் யானைக் கூட்டத்தில் நுழைந்து அனைத்து மிருகங்களையும் வீழ்த்தினான். தொடர்ந்து பெரிய அளவில் போர் புரிந்த பீமன், துரியோதனனின் தம்பியர் எட்டு பேரைக் கொன்றான்.  
பீமனுக்கு எதிராக துரியோதனன் போர் செய்யும்போது, ஒரு அம்பு பீமனின் நடுமார்பில் அடித்து, அதன் வேகத்தால் பீமன் மயங்கி உட்கார்ந்தான். தகப்பனாரின் நிலைமையைக் கண்டு கடோற்கஜனுக்கு கோபமேற்பட்டு பெரும்போர் துவங்கினான். அந்தப் போரை கௌரவர் படையினால் தாங்க முடியவில்லை. அதைப் பார்த்த பீஷ்மர், “இந்த அரக்கனோடு இன்று நான் போர் செய்ய முடியாது. நம்முடைய படையும் களைத்துவிட்டது. சூரியன் மறையும் காலமும் வந்துவிட்டது. அரக்கனுக்கோ இருட்டே பலம் தரும். நாளைய தினம் பார்போம்” என்று துரோணருக்கு சொல்லிவிட்டு படையை திருப்பினார்.  
துரியோதனன் தன் தம்பியர் எட்டு பேரை இழந்த துக்கத்தினால் கண்களில் நீர் ததும்பப் பாசறையில் உட்கார்ந்து ஆழ்ந்து சிந்தித்தான்.
# நான்காம் நாள் போர் (குருச்சேத்திரப் போர்)

## நிகழ்ந்த முக்கிய மரணங்கள்

- துரியோதனனின் தம்பியர் எட்டு பேர்
- சகுனியின் மகன்
# நான்காம் நாள் போர் (குருச்சேத்திரப் போர்)

## போர்க்களத்துக்கு வெளியே நிகழ்ந்த நிகழ்வுகள்

போரில் நடந்த நிகழ்ச்சிகளை சஞ்சயன் சொல்ல கேட்டுக்கொண்டிருந்த திருதராட்டிரன் மிகவும் வருந்திப் புலம்பினான். அதைக்கேட்ட சஞ்சயன், “அரசே! இந்த அநியாயம் உமது காரியமே அல்லவா? மனக்கலக்கமடையாமல் உறுதியான மனத்துடன் நிகழ்ச்சிகளைக் கேட்க வேண்டும்” என்றான். “விதுரனுடைய வாக்கியங்கள் நிச்சயமாகி வருகின்றன” என்று திருதராஷ்டிரன் சொல்லிக் கொண்டு பெருந்துயரத்தில் மூழ்கினான்.  
சக்கரவர்த்தி இராஜகோபாலாச்சாரி எழுதிய மகாபாரதம் (வியாசர் விருந்து); வானதி பதிப்பகம், முப்பத்து எட்டாம் பதிப்பு, நவம்பர் 2009.